section_heading: Obrazovanje
paragraph_text: U Calgaryu postoji 5 visokoškolskih ustanova, među kojima je najveća University of Calgary na kojem se školuje 28,807 studenata. Drugo najveće sveučilište je Mount Royal College s oko 13,000 studenata, a od ostalih sveučilišta najvažniji su SAIT (Southern Alberta Institute of Technology), Alberta College of Art and Design, te postoji još nekoliko privatnih kao i veleučilišta i više škole. U 215 javnih osnovnih škola školuje se oko 97,000 učenika, a oko 43,000 ih pohađa 93 katoličke javne škole. Francuska manjina ima nekoliko osnovnih škola, a velik je broj i privatnih srednjih škola. U Calgaryu se nalazi i najveća srednja škola u zapadnoj Kanadi, Lord Beaverbrook High School koju pohađa oko 2250 učenika.